પાથેય બજેટ સેન્ટરના શ્રી મહેન્દ્ર જેઠમલાણીએ વીગતો આપી. તેમણે કહ્યું કે બજેટમાં ફાળવાતી રકમ પણ પુરી વપરાતી નથી. સામાજીક વીકાસ માટે ફાળવાયેલી રકમના ૨૪ ટકા જેટલી રકમ રાજ્ય વાપરી શકી ન હતી. વર્ષ ૨૦૧૬-૧૭નું આરોગ્યનું રાજ્યનું બજેટ ૮૧૫૩ કરોડનું છે તે જો વધારીને ૩૦ હજાર કરોડનું કરવામાં આવે તો માથાદીઠ રુ.૩,૩૦૦/-નો ખર્ચ થઇ શકે. હાલના બજેટ મુજબ શહેરી વીસ્તારમાં માથાદીઠ રુ.૧૧૪૪/- અને ગ્રામ્ય વીસ્તારમાં રુ.૩૭૭/-નું ખર્ચ કરવામાં આવે છે.